**Carska palača u Nari** (japanski: 平城宮, *Heijō-kyū*) je japanska carska palača u prijestolnici Nari (Nara (prefektura), pokrajina Kansai, Honshu). Ona je živa slika života u japanskoj prijestolnici za vrijeme razdoblja Nara (710.-84.), razdoblja duboke političke i kulturne promjene Japana kada je 74 godine Nara bila političko, gospodarsko i kulturno središte Japana. Zbog toga je palača u Nari, zaedno s brojnim drugim povijesnim spomenicima stare Nare upisani na UNESCO-v popis mjesta svjetske baštine u Aziji 1998. god..

Snimak iz zraka područja palače (lijevo) i parka *Sakitatanamikofungun* (佐紀盾列古墳群) u Nari
Dvorište ispred Dvorane za prijeme (*Daigokuden*)

Povijest
--------

God. 710. carica Gemmei je preselila japansku prijestolnicu iz Fujiware u Naru koja je ostala političkim, gospodarskim i kulturnim središtem Japana slijedeće 74. godine. Lokacija Nare je pažljivo odabrana po kineskim geomancijskim načelima, po uzoru na kinesku prijestolnicu dinastije Tang, Chang'an. Položena je ortogonalna mreža ulica s palačama, budističkim hramovima, šintoističkim svetištima, javnim i privatnim zgradama. Pretpostavlja se kako se grad pružao na površini većoj od 2.500 hektara i imao je oko 100.000 stanovnika.

God. 784. prijestolnica se na devet godina preselila u Nagaoku, a potom u Heian (Kyoto), gdje je ostala sve do 1184. a nominalno sve do 1896. godine. Bogata Nara je postala pusta, ali je većina hramova i svetišta ostalo nedirnutima, a čak su zadržali visoko pokroviteljstvo careva. Oko zapuštene palače je niknuo novi grad, poznat kao Nanto ("Južna prijestolnica"), a oko bogatih hramova (Tôdai-ji, Kôfuku-ji, Gangô-ji i Kasuga-Taisha) je u 16. stoljeću niknuo moderni grad Nara.

Odlike
------

Sama palača se nalazila na sjevernom kraju središnje avenije i zauzimala je površinu od 120 hektara. U njoj se nalaze upravne zgrade gdje su se održavale političke i vjerske ceremonije, te Carska dvorana za prijeme (*Daigokuden*) i državne dvorane (*Chôdô-in*), ali i carska rezidencija (*Dairi*), zajedno s različitim upravnim i drugim sklopovima (radionice, trgovine, štale i dr.).

Cijeli kompleks je ograđen nasipima od nabijene zemlje (*Tsuji-ogaki*) koji su visoki do 5 m i otvoreni s 12 vrata. Glavni ulaz su Suzaku vrata (*Suzakumon*) na sredini južnog zida, čime se moglo pristupiti glavnim zgradama političkog i društvenog životra, Daigokudenu i Chôdô-inu.

* Palača ispred panorame NarePalača ispred panorame Nare
* Obnovljena Suzoku vrataObnovljena Suzoku vrata
* Vrt Tōin TeienVrt *Tōin Teien*
* Rekonstrukcija diplomatskog broda iz razdoblja NaraRekonstrukcija diplomatskog broda iz razdoblja Nara
* Pozornica za Mahoroba kazalištePozornica za Mahoroba kazalište

Izvori
------

1. ↑  Povijesni spomenici stare Nare na UNESCO-vim službenim stranicama () Preuzeto 15. rujna 2011.
2. ↑  Geomacija i carski položaj Nare Arhivirano 2012-12-06 na Archive.is-u () Preuzeto 15. rujna 2011.

Vanjske veze
------------

***Carska palača u Nari*** na Wikimedijinoj ostavi

* Video na službenim stranicama UNESCO-a ()
* Slavlje povodom 1300 godišnjice Nare (japanski, korejski, francuski i () (PDF)
* Galerija fotografija Arhivirano 2011-11-08 na Wayback Machine-u
* Soramitsu Arhivirano 2011-10-11 na Wayback Machine-u, zemljopis i povijest Nare ()

| * p
* r
* u
Svjetska baština u Japanu |
| --- |
|  | 
Fudžijama • Gusuku i drugi spomenici kraljevstva Ryukyu • Dvorac Himeji • Budistička čista zemlja Hiraizumija • Budistički spomenici područja Horyu-ji • Šintoistički hram Itsukushima • Rudnici srebra Iwami Ginzan i njihov kulturni krajolik• Svetišta i hodočasnički putovi u brdima poluotoka Kii • Historijski spomenici starog Kyota (Kyoto, Uji i Otsu) • Kupola atomske bombe u Hirošimi • Historijski spomenici stare Nare • Hramovi i svetišta Nikka • Bukova šuma na planini Shirakami-Sanchi • Shiretoko • Otoci Ogasawara • Historijska sela Shirakawa-go i Gokayama • Šuma cedrova na Yakushimi
 | Japanska zastava |
| **Japanska nematerijalna svjetska baština**
Tradicionalni ples Ainu • Žetvena molitva Akiu no Taue Odori u gradu Akiu • Kazalište lutaka Bunraku • Ritualna izvedba Daimokutate u gradu Nara • Festival Dainichido Bugaku • Ples Gagaku • Ritualni ples Hayachine Kagura u gradu Hanamaki • Parada Hitachi Furyumono • Ceremonija plutanja Yamahoko • Kazalište Kabuki • Novogodišnji festival Koshikijima no Toshidon • Kazalište Noh • Poljoprivredni ritual Oku-noto no Aenokoto • Proizvodnja tkanina ramie u pokrajini Uonuma, prefektura Niigata • Sekishu Banshi proizvodnja papira pokrajine Ivami (Shimane) • Festival nove godine Chakkirako u gradu Miura, prefektura Kanagawa
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 255209812
* NDL: 00955779

 |